
REFERAT

privind modificarea art. 5 din Hotărârea Consiliului Local nr. 161/28.04.2009 şi aprobarea redevenţei în conformitate cu Hotărârea Consiliului Local nr. 161/2009

Prin Hotărârea Consiliului Local nr. 161/28.04.2009 s-a atribuit direct, prin contract de concesiune, către S.C. Administrarea Domeniului public S.A., pe o perioadă de 49 de ani, un teren din Piaţa 700 cu o suprafaţă totală de 6725 mp, în vederea amenajării unei parcări subterane.

Concesionarea terenului se efectua în schimbul unei redevenţe a cărei valoare urma să fie stabilită prin hotărâre a consiliului local, în urma unei negocieri a Comisiei de negociere constituită prin Hotărârea Consiliului Local nr. 222/22.04.2008. 

Comisia de negociere, stabilită prin Hotărârea Consiliului Local nr. 222/22.04.2008 a fost numită pentru negocierea contractului de asociere în participaţiune între SC Administrarea Domeniului Public SA şi SC Constructim SA în vederea construirii şi exploatării a două parcări etajate în Timişoara. Ca atare această comisie nu putea negocia redevenţa prevăzută în  Hotărârea Consiliului Local nr. 161/28.04.2009, abilitată în acest sens fiind Comisia de negociere cu terţii a Consiliului Local a Municipiului Timişoara.
În urma negocierii Comisia de negociere cu terţii a Consiliului Local a Municipiului Timişoara, aşa cum rezultă din extrasul procesului verbal din data de 19.06.2009, pentru terenul concesionat prin Hotărârea Consiliului Local nr. 161/28.04.2009  situat în  Timişoara a stabilit de comun acord cu dl. Barbu Liviu Director General la SC Administrarea Domeniului Public SA redevenţa de 0,5% din cifra de afaceri a SC Administrarea Domeniului Public SA pentru locaţia respectivă.

Având în vedere cele prezentate, precum şi faptul că încheierea contractului de concesiune în vederea amenajării unei parcări subterane în Piaţa 700 din municipiul Timişoara este prioritar datorită lipsei locurilor de parcare, propunem:

1 - modificarea art. 5 din  Hotărârea Consiliului Local nr. 161/28.04.2009, în sensul că negocierea redevenţei se face de către Comisia de negociere cu terţii a Consiliului Local al Municipiului Timişoara constituită prin Hotărârea Consiliului Local nr. 350/29.07.2008;
2 - validarea negocierii din data de 19.06.2009 dintre Comisia de negociere cu terţii a Consiliului Local al Municipiului Timişoara, constituită în baza Hotărârii Consiliului Local nr. 350/2008, modificată de Hotărârea Consiliului Local nr. 66/2009 şi SC Administrarea Domeniului Public SA;

3 – aprobarea redevenţei de 0,5% din cifra de afaceri a SC Administrarea Domeniului Public SA pentru locaţia respectivă stabilită în urma negocierii mai sus amintită.

